
REFERAT DE APROBARE A PROIECTULUI DE HOTĂRÂRE
privind aprobarea Regulamentului de funcţionare a sistemului de parcare a autovehiculelor în Municipiul Timisoara


1. Descrierea situatiei actuale
           In prezent, reglementarea modului de functionare a sistemului de parcare a autovehiculelor pe raza Municipiului Timisoara se face conform Regulamentului aprobat prin HCL nr. 63/26.02.2013, modificat succesiv prin alte hotarari ulterioare ale Consiliului Local al municipiului Timisoara.
     Fata de aceasta imprejurare este necesara adoptarea unui nou Regulament de funcţionare a sistemului de parcare a autovehiculelor în Municipiul Timisoara tinand cont de marimea,  gradul de dezvoltare si de particularitatile economico-sociale ale municipiului, corelat cu particularitatile intervenite în ultimii ani. 
Avand in vedere obligatiile autoritatilor administratiei publice de a satisface nevoile societatii,  propunem aprobarea unui nou Regulament care sa acopere deficientele din vechiul Regulament, sa fie in concordanta cu dezvoltarea economico-sociala, implementarea unui sistem nou de exploatare care sa fi e mai prietenos, transparent si eficient pentru utilizatori.
          
2. Schimbari preconizate și rezultate așteptate           
Prin Regulament se asigura:
- un nivel de control mai mare asupra sistemului de parcări, ca urmare a expansiunii îngrijorătoare a nivelului de utilizare a autoturismului individual și a cotelor alarmante ale traficului auto înregistrat în oraș, situație ce a propulsat congestia traficului și poluarea orașului, în special în zonele dens populate, dar cu precădere în zona centrală a municipiului Timișoara, și nu în ultimul rând în cartiere (în special după orele 17,00). 
- numărul posesorilor de autoturisme este într-o continuă creștere, ceea ce duce și la creșterea presiunii pe spațiile de parcare din locațiile existente și din noile dezvoltări, acestea din urmă neputând rezista impactului rezultat din generarea deplasărilor cu autoturismul, care și-a atins și deseori și-a depășit capacitatea.
- promovarea pe scară largă a unei mobilități durabile, prin încurajarea transferului modal și utilizarea unor forme de deplasare alternativă, autoturismului personal pentru călătoriile zilnice.
- facilităţile de parcare, indiferent de tip, trebuie să includă şi locuri de parcare rezervate persoanelor cu handicap;
- gestionarea disponibilității stocului de locuri de parcare pentru rezidenți reprezintă un obiectiv cheie, prin implementarea unei strategii de eliberarea spațiilor de parcare/staționare, și acordarea de acces preferențial la parcare pe locurile destinate și tarife reduse pentru rezidenți, raportat la celelalte tipuri de abonament.
- gestionarea zonelor de parcare rezidențială, cu acces limitat altor grupe de utilizatori la aceste locuri de parcare (doar într-un anumit interval orar, respectiv între orele 08,00 - 17,00).  
Regulamentul urmează a fi pus în aplicare de noul serviciu public înfiinţat, respectiv Serviciul Public de Interes Local pentru Administrarea Parcărilor Publice din Municipiul Timișoara – TIMPARK. Până la preluarea în totalitate a atribuţiilor, respectiv în perioada 01.01.2022 – 28.02.2022, preluarea care va fi de durată (transferul angajatilor de la Societatea Drumuri Municipale Timişoara SA la nou serviciu public înfiinţat; aplicarea noilor indicatoare de semnalizare si tabliţe adiţionale, etc.), se vor aplica tarifele în vigoare la data prezentului.
           
3. Concluzii
        Consider necesar și oportun aprobarea proiectului de hotărâre privind aprobarea Regulamentului de funcţionare a sistemului de parcare a autovehiculelor în Municipiul Timisoara, conform anexei.

